**Referat af generelforsamling for Grundejerforeningen Grønnemosegaard d. 24. marts 2015**

På generelforsamlingen aflagde formanden beretning for året om de aktiviteter der har været arbejdet med i år. Udover de tilbagevendende aktiviteter med fastelavn, Sankt Hans mv. var der især fokus på det afsluttende arbejde i forhold til vandafledning, nye veje samt fortove - et arbejde der har præget området de seneste par år. Foreningen forventer en gennemgang af udførte arbejde sammen med kommunen i løbet af april måned.

I det kommende år vil vi arbejde med Nabohjælpe. Når vi modtager kommunens godkendelse vil vi bestille og derefter opsætte Nabohjælp skilte ved indgangene til vores område, hvilket vi forventer, er på plads i løbet af foråret.

Sammen med regnskabet for 2014 og budgettet for det kommende år, blev det besluttet, at hæve kontingentet til 100 kr., gældende fra 2016.

Der var valg til bestyrelsen. Nina Hanberg blev genvalgt, og der var ligeledes genvalg til bestyrelsesmedlemmerne Lone Bløcher og Søren Færch. Jesper Dannisøe blev valgt ind som ny 2. suppleant. Marianne Clausen blev genvalgt som revisor.

Efter generelforsamlingen havde vi besøg af Gladsaxe Politi. Anledningen var primært i forbindelse med projekt Nabohjælp, som bestyrelsen som nævnt har valgt at fokusere på i det kommende år.

Det var et spændende oplæg af de to betjente fra Gladsaxe Politi, med specielle i indbrudsbekæmpelse, og de havde mange gode tips til at sikre sin bolig. Jf. politiet har der i 2014 og frem til marts 2015 været anmeldt 7 indbrud på Daltoftevej, hvilket var topscoren i vores område. Det blev bl.a. nævnt, at signalværdien af at man gør noget ud af at sikre sig bolig er afgørende for at sikre sig mod indbrud. Eksempelvis ved at have gode og godkendte låse, og helst to i hoveddøren, hvilket erfaringsmæssigt kan forhindre op imod 50 procent af alle indbrud. Herudover lød opfordringen, at sikre vinduer og skilte med at vinduerne er indbrudssikret, hvilket man gør tage med i overvejelserne i forbindelse med en forestående renovering. Meromkostning hertil er lille - men effekten stor. Det gælder om ikke at give indbrudstyven arbejdsro, og det har tyven bag høje hække. Derfor lød opfordringen til at gøre huset så synligt som overhovedet muligt.

Man kan teste hvor indbrudssikret ens bolig er. Politiet henviste til følgende hjemmesider; [www.indbrudstest.dk](http://www.indbrudstest.dk) og [www.stopindbrud.dk](http://www.stopindbrud.dk) hvor testen kan gennemføres.

Ellers gælder det om vi er opmærksomme på personer som normalt ikke færdes i området, og som vi synes opfører sig anderledes. Spørg om du kan hjælpe dem med noget. Og vær i øvrigt opmærksom på, om der er placeret eksempelvis dåser, mærker på postkasser mv., som kan være et signal fra fortroppen om at her på adressen er noget at sjæle.

De kommende skilte om Nabohjælp, vil være et stærkt signal til indbrudstyve om vi hjælper hinanden og passer godt på vores nærmiljø. Gladsaxe Politi mente bestemt, at Nabohjælp er en rigtig god ide, og opfordrede til at alle bruger de muligheder inden for rammerne af Nabohjælp. Se videre under hjemmesiden [www.nabohjælp.dk](http://www.nabohjælp.dk).